cyanic-selkie/wikianc huggingface dataset:
রেনান লোদি
আন্তর্জাতিক ফুটবল
২০১৯ সালের ১০ই অক্টোবর তারিখে, মাত্র ২১ বছর ৬ মাস ২ দিন বয়সে, বাম পায়ে ফুটবল খেলায় পারদর্শী লোদি সেনেগালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৯তম মিনিটে রক্ষণভাগের খেলোয়াড় আলেক্স সান্দ্রোর বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৬ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ১–১ গোলে ড্র হয়েছিল। ব্রাজিলের হয়ে অভিষেকের বছরে লোদি সর্বমোট ৪ ম্যাচে অংশগ্রহণ করেছেন।
জে. কে. সিমন্স
জোনাথন কিম্বল সিমন্স (Jonathan Kimble Simmons জন্ম: ৯ জানুয়ারি ১৯৫৫) হলেন একজন মার্কিন অভিনেতা। টেলিভিশনে তিনি এনবিসির ল অ্যান্ড অর্ডার ধারাবাহিকে ডক্টর এমিল স্কোডা, এইচবিওর অজ ধারাবাহিকে ভেরনন শিলিঞ্জার, টিএনটি'র দ্য ক্লোজার ধারাবাহিকে সহকারী পুলিশ প্রধান উইল পোপ চরিত্রে অভিনয়ের জন্য পরিচিত। ২০১৭ সাল থেকে তিনি স্টারজ-এর কাউন্টারপার্ট ধারাবাহিকে হাওয়ার্ড সিল্ক চরিত্রে অভিনয় করছেন।
তার অভিনীত উল্লেখযোগ্য চলচ্চিত্র ভূমিকাসমূহ হল স্যাম রেইমির স্পাইডার-ম্যান ত্রয়ীর জে. জোনা জেমসন এবং হুইপল্যাশ (২০১৪)-এ সঙ্গীত নির্দেশক টেরেন্স ফ্লেচার। তিনি হুইপল্যাশ চলচ্চিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কারসহ ত্রিশের অধিক পুরস্কার ও সম্মাননা অর্জন করেছেন।
প্রারম্ভিক জীবন
সিমন্স ১৯৫৫ সালের ৯ই জানুয়ারি মিশিগান রাজ্যের ডেট্রয়েট নগরী গ্রস পয়েন্ট উপশহরে জন্মগ্রহণ করেন। তার পিতা ডোনাল্ড উইলিয়াম সিমন্স একজন সঙ্গীত শিক্ষক এবং মাতা প্যাট্রিশিয়া কিম্বল একজন প্রশাসক। ১৯৬৫ সালে তার যখন ১০ বছর বয়স, তখন তারা সপরিবারে ওহাইও রজায়ের কলম্বাস নগরীর ওর্দিংটন উপশহরে চলে যান। ১৯৭০ থেকে ১৯৭২ সালে তিনি সিমন্স ওর্দিংটন হাই স্কুলে পড়াশোনা করেন। তিনি সেখানে নাটক, ফুটবল ও অন্যান্য সাংস্কৃতিক কর্মকাণ্ডে জড়িত ছিলেন। ১৯৭৩ সালে তার যখন ১৮ বছর বয়স, তখন তারা মন্টানার মিসোলা শহরে চলে যান। সেখানে তার পিতা মন্টানা বিশ্ববিদ্যালয়ের স্কুল অব মিউজিকের পরিচালক পদে যোগদান করেন। সিমন্স ১৯৭৮ সালে মন্টানা বিশ্ববিদ্যালয় থেকে সঙ্গীত বিষয়ে ডিগ্রি অর্জন করেন। পরবর্তীকালে সিমন্স সিয়াটলে চলে যান এবং সিয়াটল রিপারটরি থিয়েটারের সদস্য হন।
কর্মজীবন
থাম্ব|200px|২০০৭ সালে [[টরন্টো আন্তর্জাতিক চলচ্চিত্র উৎসবে সিমন্স]] তিনি দ্য হাব নেটওয়ার্কের পাউন্ড পাপিস টেলিভিশন ধারাবাহিকের ২০১৩ সালে একটি পর্বে একটি সংবাদপত্রের প্রধান সম্পাদক চরিত্রের জন্য কণ্ঠ দেন। পরের বছর তিনি ২০১৪ সালে জ্যাজ সঙ্গীত বিষয়ক নাট্যধর্মী হুইপল্যাশ (২০১৪)-এ সঙ্গীত নির্দেশক টেরেন্স ফ্লেচার চরিত্রে অভিনয় করেন। ছবিটিতে তার কাজ বিপুল প্রসংশিত হয়। রোলিং স্টোন-এ বলা হয় "সিমন্সের অস্কারের জন্য বারবার ড্রামে আঘাত করেছেন"; শিকাগো সান-টাইমস-এর রিচার্ড রোপার লিখেন, "সিমন্স বছরের সবচেয়ে স্মরণীয় কাজটি উপহার দিয়েছেন", এন্টারটেইনমেন্ট উয়িকলি সিমন্সের অভিনয় সম্পর্কে লিখে, "তিনি শ্রেষ্ঠ পার্শ্ব অভিনেতা বিভাগে পুরস্কারের প্রধান দাবীদার"। ২০১৫ সালের ১১ই জানুয়ারি সিমন্স শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার, ৯ই ফেব্রুয়ারি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার, এবং ২২শে ফেব্রুয়ারি শ্রেষ্ঠ পার্শ্ব অভিনেতা বিভাগে একাডেমি পুরস্কার গ্রহণ করেন।
ব্যক্তিগত জীবন
সিমন্স ১৯৯৬ সালে মিশেল শুমেকারের সাথে বিবাহ বন্ধনে আবদ্ধ হন। তাদের দুই সন্তান রয়েছে।
সিমন্স ডেট্রয়েট টাইগার্সের ভক্ত। তিনি ফর লাভ অব দ্য গেম (১৯৯৯) চলচ্চিত্রে টাইগারদের ম্যানেজার চরিত্রে অভিনয় করেছিলেন। এছাড়া সিমন্স ওহাইও স্টেট বাকআইজের ভক্ত, তিনি তার শুরুর বছরগুলো ওহাইওতে কাটিয়েছিলেন।
পি সি সরকার জুনিয়র
'''পি.সি. সরকার, জুনিয়র (পুরো নাম প্রদীপ চন্দ্র সরকার''') (জন্ম ৩১ জুলাই ১৯৪৬ সাল ) একজন কলকাতা, পশ্চিমবঙ্গ, ভারতে অবস্থিত একজন ভারতীয় জাদুকর। মায়াজাল বা জাদুবিদ্যায় তিনি বিশ্বজুড়ে খ্যাতি অর্জন করেছেন। তিনি বিখ্যাত ভারতীয় জাদুকর পি.সি.সরকারের দ্বিতীয় পুত্র। তিনি মার্লিন পুরস্কার লাভ করেন।
তিনি কলকাতা বিশ্ববিদ্যালয়ের প্রয়োগ  মনোবিজ্ঞান বিষয়ে ডক্টরেট ডিগ্রী লাভ করেন এবং বিনোদনের ক্ষেত্রে সর্বাধিক ব্যক্তিগত বৈদেশিক মুদ্রা উপার্জনকারী হওয়ার রেকর্ড ধারণ করেন।
ভারতীয় জনতা পার্টির প্রার্থী হিসাবে বারাসাত (লোকসভা কেন্দ্র) থেকে ভারতীয় সাধারণ নির্বাচনে প্রতিদ্বন্দ্বিতা করেন এবং তৃণমূল কংগ্রেসের ডাঃ কাকলী ঘোষ দস্তিদারের কাছে পরাজিত হন। তিনি বিখ্যাত হিন্দু 'গডম্যান' সত্য সাঁই বাবার সর্বকালের সবচেয়ে বড় সমালোচক এবং তার কৌশলগুলি অনেকবার উন্মুক্ত করেছেন।
পরিবার
তার বড় ভাই প্রফুল্ল একজন ইলেকট্রিকাল ইঞ্জিনিয়ার এবং ছোট ভাই প্রভাস একজন বাণিজ্যিক পাইলট। পিতা পদ্মশ্রী পুরস্কার-বিজয়ী পি.সি.সরকার হার্ট অ্যাটাকের কারণে ৫৭ বছর বয়সে জাপানে মারা যান।
তিনি ২২ মে ১৯৭২,বিবাহ করেন (শ্রী অরুণ কুমার ঘোষ এবং শ্রীমতী নীলীমা দেবীর কন্যা) জয়শ্রীকে। তাদের তিনটি মেয়ে, মানেকা, মৌবনি ও মমতাজ। মানেকাও একজন জাদুকর। মৌবনি একজন মডেল এবং মমতাজ একজন বাংলা চলচ্চিত্র অভিনেত্রী। ২৬ ডিসেম্বর ২০০৬ সালে, যখন তিনি বারাসাতে একটি ম্যাজিক শো করছেন,ঐ সময় তার মা, বাসন্তি দেবী মারা যান।
ইন্দ্রজাল
পি.সি.সরকাররের দল ইন্দ্রজাল, ৪৮ টন সরঞ্জাম, ৭৫ জন শিল্পী, ডজন ডজন সেটিংস, ১২ জন জাদু কন্যা, স্বপ্নময় লেজারের আলো ব্যবস্থা, ৪০০ টি জরির পোশাক, নিজস্ব অর্কেস্ট্রা দ্বারা মূল গান এবং ৫০ টিরও বেশি বিভ্রমের কৌশল ব্যবহার করে।
তার প্রথম পর্যায়ের অভিজ্ঞতা, ১৯৫৯ সালে,কলকাতার নিউ এমপায়ারে, তিনি তার পিতাকে সহায়তা করেন। ১৯৬৩ সালে, শিলিগুড়ি রেলওয়ে ইনস্টিটিউট হলে, তার প্রথম একক পারফরম্যান্স অনুষ্ঠিত হয়।
পি.সি.সরকাররের সেরা ম্যাজিক, বড় আকারের বস্তুগুলি অদৃশ্য করা। তাজমহল এবং ইন্দোর-অমৃতসর এক্সপ্রেস অদৃশ্য করেন। ৪ নভেম্বর ২০০০ সাল, তিনি আগ্রার কাখপুরাতে দুই মিনিটের জন্য তাজমহল "অদৃশ্য" করেন।। তিনি কলকাতার ৩০০ তম বার্ষিকী উপলক্ষ্যে ভিক্টোরিয়া মেমোরিয়ালটি অদৃশ্য করেন। এবং ১৯৯২ সালে ভারতে বর্ধমান জংশনে এক বিশাল জনসাধারণের সামনে যাত্রীদের পূর্ণ ট্রেন অদৃশ্য করেছেন।
তিনি লন্ডনের ট্রফ্লাগার স্কয়ার থেকে, চোখ বেঁধে উচ্চ গতিতে সাইকেল চালান এবং একটি রেকর্ড তৈরি করেন।
গিলি গিলি গে (১৯৮৯)
ইশার চক্রবর্তী পরিচালিত এবং ইন্দ্রজাল প্রযোজনার তৈরি ১৯৮৯ সালের গিলি গিলি গে,একটি শিশু চলচ্চিত্র। পি.সি. সরকার জুনিয়র, একটি ডবল ভূমিকা অভিনয় করেন। এছাড়াও অভিনয় করেন উৎপল দত্ত, সন্তোষ দত্ত, শ্রীলা মজুমদার।
বেন ১০: এলিয়েন ফোর্স
বেন ১০: এলিয়েন ফোর্স হলো আমেরিকার অ্যানিমেটেড টিভি ধারাবাহিক যেটি তৈরি করেছে ম্যান অফ অ্যাকশন এবং প্রযোজনা করেছে কার্টুন নেটওয়ার্ক স্টুডিওস। বেন ১০ মুক্তির পাঁচ বছর পর থেকে এর কাহিনী শুরু হয়।
পটভূমি
মূল ধারাবাহিক শেষ হওয়ার পাঁচ বছর পর বেন টেনেসন এর কাহিনী শুরু হয়। এখন সে একজন কিশোর। আবারো অমনিট্রেক্স এর ব্যবহার করে পৃথিবীকে ব্রহ্মাণ্ডের বিভিন্ন খারাপ জীবদের থেকে। অমনিট্রেক্সটি নিজে নিজেই তার আকার বদলে ফেলে, যেটি বেন কে অসংখ্য এলিয়েনে রূপান্তর করে যা তার আগের ডিভাইসটিতে ছিলো না।
চলচ্চিত্র
এই ধারাবাহিকের উপর ভিত্তি করে বেন ১০: এলিয়েন সোয়ার্ম নামে একটি চলচ্চিত্র ২০০৮ সালে নির্মান শুরু হয়। যেটি ছিল বেন ১০: রেস এগেইন্সট টাইম এর সিকুয়েল। এটি নভেম্বর ২৫, ২০০৯ সালে মুক্তি পায়।
সিকুয়েল
বেন ১০: এলিয়েন ফোর্স এর পর আরো দুইটি বেন ১০ সিরিজ আসে। এগুলো হলো বেন ১০ আল্টিমেট এলিয়েন এবং বেন ১০ অম্নিভার্স।
ভিডিও গেমস
বেন ১০: এলিয়েন ফোর্স এর উপর ভিত্তি করে সর্বমোট তিনটি গেমস বেন ১০ এলিয়েন ফোর্স: দ্য গেম, বেন ১০ এলিয়েন ফোর্স: দ্য রাইজ অফ হ্যাক্স এবং বেন ১০ এলিয়েন ফোর্স: ভিলগ্যাক্স এট্যাক''' মুক্তি পায়।
কমিক বুক
বেন ১০: এলিয়েন ফোর্স এর কমিক ডিসি কমিক্স দ্বারা একটি কল্পবিজ্ঞান কমিক ধারাবাহিক ইস্যু #২৭ থেকে প্রকাশ করে। (সেপ্টেম্বর ২০০৮ কভার তারিখ) এটি একটি মাসিক সংখ্যা ছিল যার শিরোনাম ছিল দ্য সিক্রেট স্যাটারডে।
বেন ১০: এলিয়েন ফোর্স এর গল্প কার্টুন নেটওয়ার্ক একশন প্যাক! এর #২৭, ২৮, ৩১, ৩৩, ৩৫, ৩৭, ৩৮, ৪১, ৪২ এবং ৪৩ সংখ্যায় প্রকাশিত হয়।
বেন ১০: এলিয়েন ফোর্স: ডুম ডাইমেনশন নামে একটি দুই অংশের গ্রাফিক উপন্যাস ধারাবাহিক দেল রে বুকস দ্বারা প্রকাশিত হয় যেটি লিখেছে পিটার ডেভিড এবং চিত্রায়িত করেছে ডেন হিপ্প।
খেলনা
লেগো দ্বারা নির্মিত বেন ১০ এলিয়েন গুলোর ছয়টি সেট চিত্রিত করা হয়। এগুলো ছিলো স্পাইডার মানকি, হিউমনোসোর, সোয়াম্পফায়ার, ক্রোমাস্টোন, জেট রে এবং বিগ চিল।
জাহাঙ্গীর তারেক
থাম্ব|জাহাঙ্গীর তারেক জাহাঙ্গীর তারেক (১লা জানুয়ারি, ১৯৪৩ - ২৯শে জুন ২০১০) বাংলাদেশের একজন ভাষাবিদ, শিক্ষক ও গবেষক ছিলেন। তিনি ঢাকা বিশ্ববিদ্যালয়ের আধুনিক ভাষা ইনস্টিটিউটে অধ্যাপনা করতেন। বাংলা, ইংরেজি, ফরাসি, জার্মান, ইতালীয়, স্পেনীয়, পর্তুগিজ, হিন্দি, উর্দু, আরবি, ফার্সি, সংস্কৃত, লাতিন ও ওলন্দাজ ভাষায় তিনি সবিশেষ দখল অর্জন করেছিলেন।
জন্ম
জাহাঙ্গীর তারেক ১৯৪৩ সালের পয়লা জানুয়ারি বরিশালে জন্মগ্রহণ করেন।
শিক্ষা
জাহাঙ্গীর তারেক ১৯৬৪ সালে ঢাকা বিশ্ববিদ্যালয় থেকে বাংলা সাহিত্যে স্নাতকোত্তর উপাধি অর্জন করেন। এরপর তিনি প্যারিসের সর্বন বিশ্ববিদ্যালয় থেকে ১৯৭১ সালে ফরাসি সাহিত্যে এবং ১৯৭৩ সালে প্যারিস বিশ্ববিদ্যালয় থেকে ইংরেজি সাহিত্যে স্নাতকোত্তর উপাধি লাভ করেন। অতঃপর তিনি সর্বন বিশ্ববিদ্যালয় থেকে ১৯৭৬ সালে ডক্টরেট উপাধি অর্জন করেন। এরপর ফ্রান্সের ক্রেডিফে ১৯৮৪-১৯৮৫ সালে এক বছরের প্রশিক্ষণ এবং গবেষণা কর্মসূচী সম্পূর্ণ করেন ‘টেকনিক্স অব মডার্ন এডুকেশন’ বিষয়ে। জুন ১৯৯১ থেকে নভেম্বর ১৯৯২ পর্যন্ত ডক্টর জাহাঙ্গীর তারেক বৃত্তিপ্রাপ্ত গবেষণা সহযোগী (রিসার্চ ফেলো) হিসেবে মিউনিখ বিশ্ববিদ্যালয়ের আলেক্সান্ডার ফন হুমবোল্ট ফাউন্ডেশনে কাজ করেন।
কর্ম
জাহাঙ্গীর তারেক বাংলা ভাষায় অনুবাদে গুরুত্বপূর্ণ কাজ করেছেন। বাংলা একাডেমী থেকে প্রকাশিত হয়েছে তার অনূদিত শব্দার্থ-বিজ্ঞানের মূলসূত্র (প্রিন্সিপলস অব সেম্যান্টিক্স—স্টিফেন উলম্যান রচিত), গ্যুস্তাভ ফ্লোবেরের মাদাম বোভারি। এ ছাড়া তিনি অনুবাদ করেছেন কারিগরি বিদ্যার দিশারী (ট্রেইল ব্লেজার্স অব টেকনোলজি— হারল্যান্ড ম্যাঞ্চেস্টার), সামাজিক সংকটে বিজ্ঞানের ভূমিকা (ক্যান সায়েন্স সেভ আস?— জর্জ এ লুন্ডবার্গ)।
জাহাঙ্গীর তারেকের মৌলিক রচনা এবং গবেষণাপত্রও অনেক। বাংলা একাডেমী প্রকাশিত সিম্বলিস্ট লিটারেচার, নজরুল ইনস্টিটিউট প্রকাশিত কাজী নজরুল ইসলামের কবিতা ও গানের ওপর ফ্রেঞ্চ এবং স্প্যানিশ ভাষায় বিভিন্ন রচনা। ইনস্টিটিউট অব মডার্ন ল্যাঙ্গুয়েজেসের গবেষণা সাময়িকীতে প্রকাশিত বেসিক বাংলা ভোকাবুলারি ("বাংলা ভাষার মৌলিক শব্দভাণ্ডার"), বাংলা একাডেমী পত্রিকায় প্রকাশিত ম্যান’স স্টেট ইন দ্য প্লেজ অব কাম্যু ("কাম্যুর নাটকগুলিতে মানুষের স্থান"), রোমান্টিসিজম অ্যান্ড কান্টিয়ান ফিলসফি ("রোমান্টিকবাদ ও কান্টীয় দর্শন"), দ্য থিওরি অভ আর্ট অভ ফ্রাঙ্কফুর্ট ফিলসফি ("ফ্রাংকফুর্ট দর্শনের শিল্পতত্ত্ব"), ইত্যাদি।
তারেক ‘আন্তর্জাতিক নজরুলচর্চা কেন্দ্র’-র জাতীয় কমিটির সহ-সভাপতি এবং ‘ইন্টারন্যাশনাল মাদার ল্যাঙ্গুয়েজ ইনস্টিটিউট’-এর (আন্তর্জাতিক মাতৃভাষা ইনস্টিটিউট) উপদেষ্টা ছিলেন।
মৃত্যু
২৯শে জুন ২০১০ মাত্র ৬৭ বছর বয়সে হৃদযন্ত্রের ক্রিয়া বন্ধ হওয়ায় তিনি আকস্মিক মৃত্যুবরণ করেন।
ফ্লেমিশ ভাষা
ফ্লেমিশ ভাষা (ওলন্দাজ:Vlaams) উত্তর বেলজিয়ামের ঐতিহাসিক ফ্ল্যান্ডার্স অঞ্চলে প্রচলিত ভাষা। এটি ওলন্দাজ ভাষার একটি স্থানীয় রূপ। বেলজিয়ামের বাইরে নেদারল্যান্ডসের দক্ষিণাংশে এবং উত্তর ফ্রান্সের কিছু এলাকাতে ভাষাটি প্রচলিত। বেলজিয়াম ও নেদারল্যান্ডসের সরকার ভাষাটিকে সরকারিভাবে ওলন্দাজ ভাষা হিসেবে গণ্য করে। কিন্তু ঐতিহাসিক ফ্ল্যান্ডার্স অঞ্চলে অবস্থিত লোকেরা ঐতিহাসিক ও সামাজিক-সাংস্কৃতিক কারণে ফ্লেমিশ নামটি ব্যবহার করতে পছন্দ করে।
বনকুলা
বনকুলা  (বৈজ্ঞানিক নাম:Pterospermum lanceifolium ) হচ্ছে মালভেসি পরিবারের Pterospermum গণের অন্তর্ভুক্ত একটি উদ্ভিদ প্রজাতি।
অবস্থান
বাংলাদেশ, ভারত, নেপাল, থাইল্যান্ড, ইন্দোনেশিয়া, চীন ও দক্ষিণ-পুর্ব এশীইয়ার দেশসমূহে জন্মায়।
বিবরণ
বড় গাছ ও চিরসবুজ। কচি ডাল ও পাতার নিচ রোমশ। পাতা ভল্লাকার বা দীর্ঘায়ত, গোড়া গোল, আগা চোখা। এর ফুল ফোটের সময় গ্রীষ্মকাল । ফুল সাদা রঙের সুগন্ধি। দেখতে মুচকুন্দ ফুলের মত, তবে আকারে ছোট। ফল ৭-৮ সেমি লম্বা হয়।
দ্য কস্ট অব নলেজ
জ্ঞানের ব্যয় হলো একাডেমিক জার্নাল প্রকাশনা প্রতিষ্ঠান এলসেভিয়ার এর ব্যবসায়িক প্রথার বিরুদ্ধে পরিচালিত একটি আন্দোলন। এই আন্দোলনের অন্যতম উদ্দেশ্য ছিল, জার্নাল প্রকাশের ব্যয় কমানো এবং তথ্যে উন্মুক্ত প্রবেশাধিকার বাড়ানো। এই উদ্যোগটির মূল কার্যপ্রণালী ছিল, এলভেসিয়ার জার্নালগুলোতে নিবন্ধ প্রকাশ না করা, পিয়ার রিভিউ না করা ও সম্পাদনার দায়িত্বভার না দেয়ার ব্যাপারে প্রদত্ত বিবৃতিতে স্বাক্ষর প্রদানের জন্য গবেষকদের আহ্বান করা।
ইতিহাস
ইন্টারনেট আবির্ভাবের আগে, গবেষণার ফলাফল সর্বমহলে প্রচার করা গবেষকদের জন্য বেশ কষ্টসাধ্য ছিল। আগের দিনে, প্রকাশকরা প্রুফরিডিং, টাইপসেটিং, অনুলিপি সম্পাদনা, প্রিন্টিং এবং বিশ্বব্যাপী বিতরণের মতো কাজগুলো সম্পাদন করতেন। আধুনিক যুগে গবেষকরা সাধারণত তাদের কাজের ডিজিটাল অনুলিপি প্রকাশকদের দিয়ে থাকেন; যা আর প্রক্রিয়াজাতকরণ করার প্রয়োজন হয় না। অন্য কথায়, আধুনিককালে একজন গবেষককে অধিকাংশ ক্ষেত্রে এমন কাজগুলো বিনামূল্যে করতে হয়, যেসব কাজ আগে প্রকাশকদের ওপর ন্যস্ত ছিল, যার বিনিময়ে প্রকাশকরা অর্থ লাভ করতেন। ডিজিটালভাবে বিতরণের জন্য মুদ্রণ করারও প্রয়োজন হয় না, বিনামূল্যে কপি করা যায় এবং মুহূর্তের মধ্যে অনলাইনের মাধ্যমে বিশ্বব্যাপী বিতরণ করা যায়। ইন্টারনেট প্রযুক্তি ও পূর্বে উল্লেখিত কারণগুলোর জন্য প্রকাশনা খরচ ব্যাপকভাবে কমে যাওয়ায় চারটি প্রধান বৈজ্ঞানিক গবেষণা প্রকাশনা প্রতিষ্ঠান- এলভেসিয়ার, স্প্রিঙ্গার, উইলি এবং ইনফরমার সর্বমোট আয়ের পরিমাণ ৩৩ শতাংশ পর্যন্ত বেড়ে যায়।
টপোলজি জার্নালের সাথে বিরোধ
২০০৬ সালে এলভেসিয়ার কর্তৃক প্রকাশিত অক্সফোর্ড বিশ্ববিদ্যালয়ের গণিত বিষয়ক গবেষণা জার্নাল টপোলজির সম্পাদনা পর্ষদের নয় জন সদস্য পদত্যাগ করেন। তাদের অভিযোগ ছিল, "এলভেসিয়ারের প্রকাশনা নীতি গণিতজ্ঞ গবেষক মহলে টপোলজির সুনাম ক্ষুণ্ণ করছে।" তবে এলভেসিয়ারের প্রতিনিধি এ অভিযোগ নাকচ করে বলেন, "এরকমটা খুব কমই হয়ে থাকে" এবং "আগেকার চেয়ে বর্তমান সময়ে আরো অধিক মানুষ জার্নালটি পড়ার সুযোগ পাচ্ছে"। সাংবাদিকরা এই ঘটনাকে কস্ট অব নলেজ প্রচারনার অতীত নজির হিসাবে উল্লেখ করে থাকেন। ২০০৮ সালে "দ্য জার্নাল অব টপোলজি" এলভেসিয়ারের সাহায্য ছাড়াই স্বাধীনভাবে প্রকাশিত হতে শুরু করে এবং ২০০৯ সালে টপোলজি জার্নাল-এর প্রকাশনা বন্ধ হয়ে যায়।
স্থিতাবস্থার পরিবর্তন
২০১২ সালের ২১ জানুয়ারি, গণিতবিদ টিমোথি গাওয়ার্স তার ব্যক্তিগত ব্লগে একটি পোস্ট করার মাধ্যমে এলসেভিয়ারকে বর্জনের ডাক দেন। এই ব্লগ পোস্টটি বেশ সাড়া জাগায়, অন্যান্য মিডিয়া একে আন্দোলনের সূচনা হিসাবে উল্লেখ করে। যে তিনটি কারণের কথা উল্লেখ করে তিনি বর্জনের ডাক দেন, সেগুলো হল: প্রতিটি জার্নালে সাবস্ক্রিপশনের জন্য উচ্চমূল্য, বিভিন্ন ধরন ও গুরুত্বের জার্নালকে একসাথে বান্ডল করে সাবস্ক্রিপশনের জন্য রাখা এবং স্টপ অনলাইন পাইরেসি অ্যাক্ট, প্রটেক্ট আইপি অ্যাক্ট এবং রিসার্চ ওয়ার্ক অ্যাক্ট-এর প্রতি এলসেভিয়ারের সমর্থন জানানো। কস্ট অব নলেজ সম্পর্কিত ওয়েবসাইটে আন্দোলনের উদ্দেশ্য হিসাবে উল্লেখ করা হয়, অসন্তোষের কেন্দ্রবিন্দু হিসাবে এলসেভিয়ারকে কেন্দবিন্দু করার কারণ ছিল, "অনেক গণিতবিদ নিজেদের নিকৃষ্ট অপরাধী হিসাবে ভাবছিলেন।" এছাড়াও কেলেংকারি, মামলা মোকদ্দমা, তদবির ইত্যাদিকে এলসেভিয়ারকে কেন্দ্র করে আন্দোলনের উদ্দেশ্য হিসেবে উল্লেখ করা হয়।
এলসেভিয়ার এসব অভিযোগ প্রত্যাখ্যান করে জানায়, তাদের জার্নালের ক্রয়মূল্য বাজারদরের চেয়ে কম এবং বান্ডলিংয়ের ব্যাপারটি সাবস্ক্রিপশনের অনেক ধরনের অপশনের মধ্যে একটি মাত্র। কোম্পানিটি আরও উল্লেখ করে, "ফার্মটির দক্ষ কার্যপন্থা"-র জন্যই এটি যথেষ্ট লাভজনক প্রতিষ্ঠানে পরিণত হয়েছে। এলসেভিয়ারের সমালোচকরা দাবি করেন, ২০১০ সালে এলসেভিয়ারের মোট আয়, ৩.২ বিলিয়ন মার্কিন ডলারের ৩৬% তাদের লাভ ছিল। এলসেভিয়ার ২০১০ সালে নিজেদের পরিচালনার আয় ২৫.৭ শতাংশ বলে দাবি করেছিল।
প্রভাব ও গ্রহণযোগ্যতা
২০১৬ সালের একটি গবেষণার ফলাফল বর্জনের গ্রহণযোগ্যতাকে প্রশ্নবিদ্ধ করে। এ থেকে জানা যায়, বিগত চার বছরে ৩৮% স্বাক্ষরকারী তাদের "এলসেভিয়ারের জার্নালে নিবন্ধ প্রকাশ না করার" অঙ্গীকার থেকে সরে এসেছেন এবং মাত্র ৫০০০ গবেষক অন্যত্র নিবন্ধ প্রকাশের মাধ্যমে এলসেভিয়ারকে সরাসরি বর্জন করেছেন। গবেষণার উপসংহারে বলা হয়, "বিগত বছরগুলোতে অল্পসংখ্যক গবেষক পিটিশনে স্বাক্ষর করেছেন, তাই মনে হচ্ছে, বর্জনের আন্দোলন এর সুবর্ণ সময় পার করে ফেলেছে।"
২০১২ সালের ফেব্রুয়ারিতে এক্সান পারিবাস ব্যাংকের প্রতিবেদনে বলা হয়, বর্জনের প্রভাবে এলসেভিয়ার কোম্পানির শেয়ারের দরপতন হয়েছে। ড্যানিস স্নোয়ার বৈজ্ঞানিক গবেষণাকর্ম প্রকাশকদের একচেটিয়া আধিপত্যের সমালোচনা করেন, তবে একই সাথে জানান, তিনি অর্থনীতি বিষয়ক একটি ওপেন অ্যাকসেস জার্নালের প্রধান সম্পাদক হলেও এই বর্জনকে সমর্থন করেননি। তার মতে, এরচেয়ে বরং বিভিন্ন ধরনের জার্নালের মধ্যে প্রতিদ্বন্দ্বিতাকে উৎসাহিত করা উচিত। ক্যানসাস বিশ্ববিদ্যালয়ের সিনেট পরিষদ এলসেভিয়ার বর্জনের ব্যাপারটি বিবেচনা করছে বলে জানায়।
ওয়েবসাইট
"দ্য কস্ট অব নলেজ" নামের একটি ওয়েবসাইট খোলা হয়। ওয়েবসাইটটির পক্ষ থেকে এলসেভিয়ারের জার্নালে নিবন্ধ জমা না দেয়া, এলসেভিয়ার জার্নালে প্রকাশিত কোনো নিবন্ধকে রেফার না করা এবং এর সম্পাদক পর্ষদে যোগ না দেয়ার অঙ্গীকার করার জন্য গবেষক ও পণ্ডিতদের প্রতি আহ্বান করা হয়।
স্বাক্ষরকারীবৃন্দ
২০১২ সালের ৮ ফেব্রুয়ারি, কস্ট অব নলেজ আন্দোলনের সমর্থনে স্বাক্ষরকারী ৩৪ জন বিশিষ্ট গণিতবিদ একটি যৌথ বিবৃতি প্রকাশ করে আন্দোলনে তাদের সমর্থন দানের কারণগুলি উল্লেখ করেন। বিবৃতিতে স্বাক্ষরকারীদের মধ্যে ছিলেন টিমোথি গাওয়ার্স, ইনগ্রিড ডবেচিয়েস, জুয়ান জে ম্যানফ্রেডি, ট্যারেন্স টাও, ওয়েন্ডেলিন ওয়ারনার, স্কট অ্যারেনসন, লাসলো লোভাশ এবং জন বায়েজ। অধিকাংশ স্বাক্ষরকারীরা গণিত, কম্পিউটার বিজ্ঞান এবং জীববিজ্ঞান বিষয়ক গবেষক ছিলেন। ২০১২ সালের ১ ফেব্রুয়ারি পর্যন্ত ১ হাজার জন বিবৃতিতে স্বাক্ষর করেন। ২০১৮ সালের নভেম্বর পর্যন্ত ১৭ হাজারের বেশি গবেষক পিটিশনে স্বাক্ষর করেন। তবে পিটিশনটির সামগ্রিক সাফল্য নিয়ে বিতর্ক রয়েছে।
এলসেভিয়ারের প্রতিক্রিয়া
২০১২ সালের ২৭ ফেব্রুয়ারি এলসেভিয়ার তাদের ওয়েবসাইটে বিবৃতি দিয়ে জানায়, তারা "রিসার্চ ওয়ার্কস অ্যাক্টের" ওপর থেকে তাদের সমর্থন প্রত্যাহার করেছে। কস্ট অব নলেজ আন্দোলনের উল্লেখ না থাকলেও তাদের বিবৃতি দেখে আশা করা হয়, এর ফলে গবেষণা পৃষ্ঠপোষকদের মধ্যে চলমান আলোচনায় উল্লেখযোগ্য অগ্রগতি হবে। এলসেভিয়ারের বিবৃতি প্রদানের ঘণ্টাখানেকের মধ্যে গবেষণা তহবিল বিলটির পৃষ্ঠপোষকদের দুজন প্রতিনিধি ড্যারেল ইসা ও ক্যারোলিন ম্যালোনি একটি যুগ্ম বিবৃতি দিয়ে বলেন, তারা বিলটি কংগ্রেসে উত্থাপন করবেন না। এর আগে, ব্রিস্টল বিশ্ববিদ্যালয়ের অধ্যাপক মাইক টেইলর অভিযোগ করেন, ইসা ও ম্যালোনি ২০১১ সালে এলসেভিয়ারের কাছ থেকে বড় অঙ্কের অনুদান পেয়ে প্রলুব্ধ হয়েছেন।
বর্জন আন্দোলনে অংশগ্রহণকারীরা রিসার্চ ওয়ার্কস অ্যাক্টের ওপর থেকে এলসেভিয়ারের সমর্থন প্রত্যাহারের বিষয়টি উদ্‌যাপন করলেও এলসেভিয়ার তাদের এ-সিদ্ধান্তের পেছনে বর্জন আন্দোলনের প্রভাব অস্বীকার করে। তারা জানায়, বর্জন আন্দোলনে অংশ না নেয়া গবেষকদের অনুরোধেই তারা এমন সিদ্ধান্ত গ্রহণে সম্মত হয়েছে।
একই দিনে, এলসেভিয়ার গণিতজ্ঞ গবেষকদের প্রতি একটি খোলা চিঠি প্রকাশ করে জানায়, তাদের লক্ষ্য প্রতিটি নিবন্ধের মূল্য কমিয়ে ১১ মার্কিন ডলার বা তারও কম করা। এলসেভিয়ার ১৯৯৫ সালে প্রকাশিত ১৪ জন গণিতজ্ঞের জার্নালের আর্কাইভ চার বছরের জন্য উন্মুক্ত করে দেয়। ২০১২ সালের শেষদিকে এলসেভিয়ার ২০০৮ সাল পর্যন্ত প্রকাশিত তাদের সকল "প্রাথমিক গণিত" বিষয়ক জার্নালগুলিতে উন্মুক্ত প্রবেশাধিকারের সুযোগ করে দেয়। তবে বর্জনের প্রভাব এখনো বিদ্যমান রয়েছে।
বরবরুয়া
বরবরুয়া (আহোম: ফু-কে-লুঙ) হচ্ছে আহোম রাজ্য-এর পাঁচজন পাত্র মন্ত্রীদের মধ্যের একজন। স্বর্গদেও প্রতাপসিংহ বরবরুয়া পদের সৃষ্টি করেছিলেন। কলিয়াবর নদীর পূর্ব অঞ্চল এবং যে অঞ্চলগুলি বুঢ়াগোঁহাই, বরগোঁহাই এবং বরপাত্রগোঁহাই নিয়ন্ত্রণে ছিল না, সেই অঞ্চলগুলি বরবরুয়া নিয়ন্ত্রণ করতেন।
রামবরণ কলেজ অব মিউজিক
রামশরণ কলেজ অব মিউজিক হল পশ্চিমবঙ্গের বাঁকুড়ার বিষ্ণুপুরের অন্যতম প্রাচীন সঙ্গীত কলেজ। এই কলেজটি ১৮৮৫ সালে সঙ্গীত গুরু রামশরণ মুখ্যোপাধ্যায় দ্বারা প্রতিষ্ঠিত হয়েছিল। এটি ভারতের প্রাচীনতম সঙ্গীত কলেজ হিসাবেও বিবেচিত হয়। প্রাথমিকভাবে এটি একটি সঙ্গীত বিদ্যালয় ছিল কিন্তু ১৯৪৩ সালে এই বিদ্যালয়টি একটি কলেজ হিসাবে রূপান্তরিত হয়। বর্তমানে এই কলেজ দুটি কোর্স প্রস্তাব করে - একটি চার বছর মেয়াদী সার্টিফিকেট কোর্স এবং অন্যটি দুই বছর মেয়াদী ডিপ্লোমা কোর্স।
কেওড়া
কেওড়া সুন্দরবনের অন্যতম প্রধান বৃক্ষ। সুন্দরবনের নদী ও খালের তীর এবং চরে এ গাছ বেশি জন্মায়।
বর্ণনা
কেওড়া দ্রুত বর্ধনশীল গাছ। এর গড় উচ্চতা ২০ মিটার। এ গাছের পাতা চিকন, ফল আকারে ছোট ও গোলাকার, এই ফল টক বা অম্ল স্বাদের। এই ফলের বহিত্বক সাধারণত খাদ্য হিসেবে ব্যবহার করা হয়। সুন্দরবন এবং এর পাশ্ববর্তী এলাকার মানুষ এর ফল থেকে একধরনের সুস্বাদু খাবার বানিয়ে থাকে । লবনাক্ত মাটিতে জন্ম নেওয়া এই উদ্ভিদে শ্বাসমূল দেখা যায়। জোয়ার ভাটার জলে পুষ্ট সুন্দরবনে স্বাসমূল এই গাছের বায়ুতে থাকা শ্বাসমূলগুলো গ্রহণ করতে সাহায্য করে। মিষ্টি জলের এলাকাতে এই গাছ জন্মেনা বললেই চলে । কেওড়া গাছের পাতা ও ফল হরিণ ও বানরের প্রিয় খাবার। এই গাছের নিচে হরিণ ও বানরের দল বেশি দেখা যায়। এ গাছের কাঠ ঘরের বেড়া, দরজা-জানালা ইত্যাদি তৈরিতে ব্যবহৃত হয়।
রামনরেশ সারওয়ান
রামনরেশ রনি সারওয়ান (Ramnaresh Sarwan; জন্ম: ২৩ জুন, ১৯৮০) গায়ানার ওয়াকনাম দ্বীপে জন্মগ্রহণকারী ইন্দো-গায়ানীয় বংশোদ্ভূত ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এছাড়াও, ওয়েস্ট ইন্ডিজ দলের অধিনায়ক ছিলেন তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখলেও ডানহাতে লেগ ব্রেক বোলিং করতেন। রামনরেশ সারওয়ান ক্যারিবীয় প্রিমিয়ার লীগে গায়ানা আমাজন ওয়ারিয়র্স দলের পক্ষে খেলেন।
প্রারম্ভিক জীবন
১৯৯৮ সালে দক্ষিণ আফ্রিকায় অনুষ্ঠিত অনূর্ধ্ব-১৯ দলের ক্রিকেট বিশ্বকাপে খেলেন। ঐ প্রতিযোগিতায় তার দল শিরোপা জয় করে। ১৬ উইকেট নিয়ে দক্ষিণ আফ্রিকার এমলুলেকি এনকালা’র সাথে যৌথভাবে শীর্ষ উইকেটশিকারী ছিলেন।
আন্তর্জাতিক ক্রিকেট
মে, ২০০০ সালে বার্বাডোসে পাকিস্তানের বিপক্ষে তার টেস্ট অভিষেক ঘটে। প্রথম ইনিংসে অপরাজিত ৮৪*সহ দ্বিতীয় ইনিংসেও অপরাজিত ছিলেন তিনি। দক্ষিণ আফ্রিকার বিপক্ষে মার্চ, ২০০১ সালে ৯১ রানে আউট হয়ে যাবার ফলে অভিষেক শতক থেকে বঞ্চিত হন তিনি। অক্টোবর, ২০০২ সালে চেন্নাইয়ে ভারতের বিপক্ষে অনুষ্ঠিত দ্বিতীয় টেস্টের দ্বিতীয় ইনিংসে ৭৫ রান করেন। এরপর ঢাকায় অনুষ্ঠিত বাংলাদেশের বিপক্ষে টেস্ট সিরিজের মাধ্যমে তার শতরান আসে। মে, ২০০৩ সালে সেন্ট জন্সে অস্ট্রেলিয়ার বিপক্ষে তার পরবর্তী শতক পান। ২৯ এপ্রিল, ২০০৭ তারিখে অধিনায়ক ব্রায়ান লারা’র অবসরের ঘোষণার কারণে তাকে দলের অধিনায়ক মনোনীত করা হয়।
২০০৮ সালে অস্ট্রেলিয়ার বিপক্ষে অনুষ্ঠিত টেস্ট সিরিজে তিনি তার ব্যাটিং নৈপুণ্য অব্যাহত রাখেন। তন্মধ্যে এন্টিগুয়ার নর্থ সাউন্ডের দ্বিতীয় টেস্টে অর্ধশতকসহ ১২৮ রানের ইনিংসের ফলে খেলা ড্রয়ে পরিণত হয়। জামাইকায় ইংল্যান্ডের বিপক্ষে ৫,০০০ রানের মাইলফলক স্পর্শ করেন। এরফলে ২৮ বছর ২২৮ দিন বয়সে সর্বকনিষ্ঠ ওয়েস্ট ইন্ডিয়ান হিসেবে তিনি এ রান তোলেন। ২০০৯ সালে সফরকারী ইংল্যান্ডের বিপক্ষে ১৩শ টেস্ট সেঞ্চুরি করার সময় দ্বিতীয় ইনিংসে সর্বাধিক সেঞ্চুরি করে সুনীল গাভাস্কার, রিকি পন্টিংয়ের রেকর্ড স্পর্শ করেন। ফেব্রুয়ারি/মার্চ, ২০০৯ সালে ইংল্যান্ডের বিপক্ষে নিজস্ব সেরা ২৯১ রান সংগ্রহ করেন। মাঝে-মধ্যে দলের প্রয়োজনে লেগ ব্রেক বোলিং করেন যাতে তার সেরা সাফল্য হচ্ছে ৪/৩৭।
প্রথম-শ্রেণীর ক্রিকেট
শারীরিক অসুস্থতা ও খেলায় ধারাবাহিকতা না থাকায় কেন্দ্রীয়ভাবে চুক্তি বাতিল করা হয়। এ প্রসঙ্গে কোচ অটিস গিবসন মন্তব্য করেন যে, 'তাকে বাদ দেয়ার সিদ্ধান্ত বেশ কঠিন ছিল। কিন্তু ভবিষ্যতে ওয়েস্ট ইন্ডিজ দলে খেলার সুযোগ পাবেন যদি খেলার ছন্দে ফিরে আসেন তিনি।' নিয়মিত উইকেট-রক্ষক দিনেশ রামদিনের সাথে তাকেও শ্রীলঙ্কা সফরের জন্য মনোনীত করা হয়নি। আন্তর্জাতিক ক্রিকেট থেকে প্রত্যাখ্যাত হবার পর ২০১২ মৌসুমে ইংল্যান্ডের কাউন্টি ক্রিকেটে লিচেস্টারশায়ার দলের সাথে চুক্তিবদ্ধ হন তিনি।
২০১৩ সালের ক্যারিবীয় প্রিমিয়ার লীগের উদ্বোধনী আসরে গায়ানা আমাজন ওয়ারিয়র্সের অধিনায়ক মনোনীত হন তিনি।
টেস্ট সেঞ্চুরিসমূহ
নিম্নের ছকে রামনরেশ সারওয়ানের শতকসমূহ উল্লেখ করা হয়েছে।
নিজস্ব সেরা
২৩ জুন, ২০১৩ অনুযায়ী
বোর্ন (চলচ্চিত্র ধারাবাহিক)
বোর্ন চলচ্চিত্র সিরিজের চলচ্চিত্রগুলো জার্মান/আমেরিকান অ্যাকশন থ্রিলার চলচ্চিত্র। এটি একটি ধারাবাহিক যা উপন্যাস দ্য বোর্ন আইডেন্টিটির জেসন বোর্ন (ম্যাট ড্যামন) চরিত্রের উপর ভিত্তি করে তৈরি করা হয়েছে। উপন্যাসটির রচয়িতা রচয়িত রবার্ট লডলুম।
লুডলমের তিনটি উপন্যাসই সিনেমা হিসাবে নির্মিত হয়েছিল এবং ম্যাট ড্যামনকে প্রতিটি চলচ্চিত্রের প্রধান চরিত্র হিসাবে নেওয়া হয়। ডগ লিমেন দ্য বর্ন আইডেন্টিটি (২০০২) এবং পল গ্রিনগ্রাস দ্য বর্ন সুপারমেসি (২০০৪), দ্য বর্ন আলটিমেটাম (২০০৭) এবং জেসন বোর্ন (২০১৬) পরিচালনা করেছেন টনি গিলরোয়। টনি গিলরোয় জেসন বোর্ন ব্যতীত প্রতিটি চলচ্চিত্রে সহ-রচনা করেছেন।
ড্যামন চতুর্থ চলচ্চিত্র দ্য বোর্ন লিগ্যাসিতে অভিনয় করতে চাননি, যার কারণে একটি নতুন মূল চরিত্র আনা হয়, অ্যারন ক্রস (জেরেমি রেনার) অভিনয় করিয়েছিলেন। তিনি একটি ডিপার্টমেন্ট অফ ডিফেন্স অপারেটিভ, যিনি আলটিমেটামে বোর্নের ক্রিয়াকলাপের কারণে তার জীবনযাত্রা করছেন। জেসন বোর্নের চরিত্রটি লিগ্যাসিতে হাজির হয় নি, তবে বোর্নের চরিত্রে তাঁর নাম এবং ড্যামনের ছবিগুলির উল্লেখ পুরো ছবি জুড়েই দেখানো হয়েছে। পঞ্চম কিস্তিতে জেসন বোর্ন হিসাবে ড্যামন ফিরে আসেন।
বোর্ন সিরিজটি সাধারণত ইতিবাচক সমালোচনাই বেশি পেয়েছে এবং ১.৬ বিলিয়ন ডলারের বেশি আয় করেছে। অনেক সমসাময়িক অ্যাকশন সিরিজের বিপরীতে, এটি অ্যাকশন দৃশ্যে কম্পিউটার-উৎপাদিত চিত্রের ক্রমবর্ধমান ব্যবহারের বিপরীতে রিয়েল স্টান্ট ব্যবহারের কারণে নিজেকে পৃথক করেছে।
সুহাস জোশী
সুহাসিনী জোশী (তাঁর পর্দার নাম সুহাস জোশী নামে অধিক পরিচিত) হলেন একজন মারাঠি মঞ্চ, চলচ্চিত্র এবং টেলিভিশন অভিনেত্রী। তাঁকে বেশ কয়েকটি হিন্দি চলচ্চিত্রে অভিনয় করতে দেখা গিয়েছে।
প্রাথমিক জীবন
কলেজের সময় থেকেই জোশী অভিনয় দিকে আকৃষ্ট হয়েছিলেন; তখন তিনি বেশ কয়েকটি নাটকে অভিনয় করেছিলেন। নিজের আগ্রহের কথা বিবেচনা করে তিনি দিল্লির ন্যাশনাল স্কুল অফ ড্রামা থেকে অভিনয় করার জন্য তিন বছরের ডিপ্লোমা কোর্স করেছিলেন; যেখানে প্রখ্যাত মঞ্চ নাটক পরিচালক ইব্রাহিম আলকাজি তাঁকে প্রশিক্ষণ দিয়েছিলেন।
কর্মজীবন
জোশী শ্রদ্ধেয় নারায়ণ ওমান তিলকের স্ত্রী লক্ষ্মীবাই তিলকের আত্মজীবনী অবলম্বনে স্মৃতি চিত্র নাটকটিতে কাজ করেছিলেন। লক্ষ্মীবাই একজন হিন্দু-ব্রাহ্মণ মহিলা ছিলেন। তিনি তারপরে স্বামীকে অনুসরণ করে খ্রিস্টধর্ম গ্রহণ করে ছিলেন। এই নাটকটিতে সেই তাঁর সেই যাত্রাপথের বর্ণনা করা হয়েছে। এই আত্মজীবনীটি মারাঠি সাহিত্যের অন্যতম সেরা নিদর্শন হিসাবে বিবেচিত হয় এবং এটি "আই ফলো আফটার" নামে ইংরেজিতে অনুবাদ করা হয়েছে। জোশী নাট্যাভিনেত্রী হওয়ায় ৩-৪ টি ভিন্ন কণ্ঠস্বর করতে পারেন, যার মধ্যে পুরুষকন্ঠও আছে। এর মাধ্যমে বিভিন্ন নাটকের বেশ কয়েকটি চরিত্রে তিনি কণ্ঠ দান করেছেন। তাঁর আগে কুসুমতাই এই চরিত্রটিতে অভিনয় করতেন।
জোশী বলিউডের বেশ কয়েকটি চলচ্চিত্রে কাজ করেছেন। তার মধ্যে তেজাব (১৯৮৮), চাঁদনী (১৯৮৯) এবং জোশ (২০০০)- এর মতো বাণিজ্যিকভাবে সফল চলচ্চিত্র উল্লেখযোগ্য। তিনি তু তিথে মী (১৯৯৮) এবং সতচ্য আট ঘড়াত (২০০৪)-এর মতো মারাঠি চলচ্চিত্রে অভিনয় করেছেন। তু তিথে মী-তে তাঁর অভিনয়ের জন্য তিনি বেশ কয়েকটি পুরস্কার লাভ করার পাশাপাশি ব্যাপক প্রশংসা পেয়েছেন। স্মিতা তলওয়াকর প্রযোজিত এবং সঞ্জয় সুরকার পরিচালিত এই চলচ্চিত্রটি ৪৬তম মারাঠি জাতীয় চলচ্চিত্র পুরস্কারে "সেরা মারাঠি ফিচার চলচ্চিত্র" হিসাবে বিবেচিত হয়েছিল।
তাঁর দীর্ঘ মঞ্চ নাটক এবং চলচ্চিত্রের জীবন ছাড়াও জোশীকে মারাঠি টেলিভিশনের পাশাপাশি হিন্দি টেলিভিশন অনুষ্ঠানেও দেখা গিয়েছিল। ২০১২ সালে, তিনি হিন্দি টেলিভিশন অনুষ্ঠান খামোশিয়াঁ-তে অভিনয় করেছেন; যেটি স্টার প্লাসে প্রচার করা হয়েছিল।
সোমনাথ চট্টোপাধ্যায়
সোমনাথ চট্টোপাধ্যায় (জন্ম ২৫শে জুলাই, ১৯২৯ - ১৩ই আগস্ট,২০১৮) ভারতীয় বাঙালি রাজনীতিবিদ এবং ভারতীয় সংসদের নিম্নকক্ষ লোকসভার প্রাক্তন অধ্যক্ষ। তিনি সিপিআই(এম) দলের সদস্য ছিলেন এবং নিজের রাজনৈতিক জীবনের শেষ পর্বে দল থেকে বহিষ্কৃত হয়ে দলহীন সাংসদ হিসেবে লোকসভার অধ্যক্ষের দায়িত্বভার পালন করেন। তার পিতা নির্মলচন্দ্র চট্টোপাধ্যায় ছিলেন প্রথিতযশা ব্যারিস্টার ও রাজনীতিবিদ।
ভারতীয় গণনাট্য সংঘ
আরম্ভ
শুরুর দিকের এই সংগঠনের কয়েকজন সদস্য হলেন পৃথ্বীরাজ কাপুর, বিজন ভট্টাচার্য, ঋত্বিক ঘটক, উৎপল দত্ত, খাজা আহমেদ আব্বাস, সলিল চৌধুরী, পণ্ডিত রবি শংকর, জ্যোতিরিন্দ্র মৈত্র, শেখর চট্টোপাধ্যায়,নিরঞ্জন সিং মান, এস. টেরা সিং চান, জগদীশ ফরিয়াদি, খলিল ফরিয়াদি, রাজেন্দ্র রঘুবংশী সফদার মীর প্রমুখ। আদর্শগতভাবে এই সংগঠনটি বাম আন্দোলন এবং ভারতের কমিউনিস্ট পার্টির তৎকালীন সাধারণ সম্পাদক, পূরণচাঁদ জোশী এবং প্রগতিশীল লেখক সমিতির সাধারণ সম্পাদক সাজ্জাদ জহির-এর অনুপ্রেরণায় গঠিত হয়েছিল।
২০১৯ পাকিস্তান ক্রিকেট দলের ইংল্যান্ড সফর
পাকিস্তান ক্রিকেট দল পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য ইংল্যান্ড সফর করে, যা মে ২০১৯-এ অনুষ্ঠিত হয়।
রাইপাড়া ইউনিয়ন
রাইপাড়া বাংলাদেশের ঢাকা জেলার অন্তর্গত দোহার উপজেলার একটি ইউনিয়ন।
ইতিহাস
ঢাকা জেলার দোহার উপজেলার রাইপাড়া গ্রামের মৃত আব্দুর কুদ্দুস মিয়ার সুযোগ্য পুত্র জনাব হাফিজ উদ্দিন আহমেদ (আই,জি,পি পূর্ব পাকিস্তান) চেয়ারম্যান পি আই ডিসিই ও এমসিডর সুইজারল্যান্ড) সাহেবের আগ্রহে ১৯৬০ সালে অত্র রাইপাড়া ইউনিয়ন কাউন্সিল নামে আত্মপ্রকাশ করে। পরবর্তীতে বাংলাদেশ স্বাধীন হওয়ার পর একজন চেয়ারম্যান ১৬ জন সদস্য এবং সরকার কর্তৃক মনোনিত ৮ জন সদস্য নিয়ে নির্বাচনের মাধ্যমে ইউনিয়ন কাউন্সিল পরিবর্তন হয়ে ইউনিয়ন পরিষদ গঠিত হয়। প্রথম চেয়ারম্যান হিসেবে দায়িত্ব পালন করেন জনাব লুৎফর রহমান কবিরাজ। কালের স্বাক্ষী বহন করে সুনামের সাথে ইউনিয়নটি তার কার্য্যাদি পরিচালনা করে আসছে। কাল পরিক্রমায় আজ রাইপাড়া ইউনিয়ন পরিষদ শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল। দোহার উপজেলার অন্যতম আলোচিত ইউনিয়ন রাইপাড়া ইউনিয়ন। ইকরাশী উত্তর, ইকরাশী দক্ষিন, লক্ষীপ্রাসাদ, পালামগঞ্জ, হাতুরপাড়, জামালচর, রঘুদেবপুর, করিমগঞ্জ, লটাখোলা বিলেরপাড়, নাগেরকান্দা, রাইপাড়া দক্ষীন, রাইপাড়া উত্তর, কাঠালীঘাটা সহ বেশ কিছু গ্রাম এই ইউনিয়নভুক্ত। ইউনিয়নের যাবতীয় কার্যাবলী পালামগঞ্জ বাজারে অবস্থিত রাইপাড়া ইউনিয়ন পরিষদ থেকে পরিচালিত হয়।
উত্তরে নবাবগঞ্জ উপজেলা, পশ্চিমে কুশুম হাটি ইউনিয়ন পরিষদ, পূর্বে দোহার পৌরসভা, দক্ষিনে #মাহমুদপুর ইউনিয়ান পরিষদ।
শিক্ষা প্রতিষ্ঠান
উচ্চমাধ্যমিক
সরকারী প্রাথমিক মাদ্রাসা
১. নাগেরকান্দা হামিউসছুন্নাহ মহিলা মাদ্রাসা
২. নাগেরকান্দা মাদ্রাসায়ে দারুল কোরআন
নির্বাচন
দোহার পৌর সভার সীমানা নির্ধারনের জটিলতায় নির্বাচন স্থাগিত আছে।
বর্তমান পরিষদঃ
পূর্ববর্তী চেয়ারম্যানগণঃ
বিবিধ তথ্য
ভোটার সংখ্যাঃ ১০,২০৫ জন
হাট-বাজারঃ ৩ টি
রাস্তা ও সড়কের পরিমানঃ
নলকুপের সংখ্যাঃ
জমির পরিমানঃ
ইমেল্ডা স্টনটন
ইমেল্ডা ম্যারি ফিলোমেনা বার্নাডেট স্টনটন, সিবিই (Imelda Mary Philomena Bernadette Staunton জন্ম: ৯ জানুয়ারি ১৯৫৬) হলেন একজন ইংরেজ অভিনেত্রী। রয়্যাল একাডেমি অব ড্রামাটিক আর্ট হতে অভিনয়ের প্রশিক্ষণ গ্রহণের পর তিনি ১৯৭০-এর দশকে রিপারটরি থিয়েটারে অভিনয় শুরু করেন এবং পরবর্তীকালে যুক্তরাজ্যের বিভিন্ন থিয়েটারে কাজ করেন।
স্টনটন ২০০৪ সালে ভেরা ড্রেক চলচ্চিত্র দিয়ে সমালোচকদের নজর কাড়েন এবং এই কাজের জন্য তিনি শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার ও ভেনিস চলচ্চিত্র উৎসব হতে শ্রেষ্ঠ অভিনেত্রীর জন্য ভল্পি কাপ অর্জন করেন। এছাড়া তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তার অন্যান্য চলচ্চিত্র ভূমিকা হল ন্যানি ম্যাকফি (২০০৫)-এ মিসেস ব্লেদারউইক, দুটি হ্যারি পটার চলচ্চিত্র (২০০৭-২০১০)-এ ডোলরেস জেন আমব্রিজ এবং প্রাইড (২০১৪)-এ হেফিনা হিডন। প্রাইড ছবিতে অভিনয় করে তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
ডিজিটাল প্লেগ্রাউন্ড
ডিজিটাল প্লেগ্রাউন্ড ইনক একটি মার্কিন পর্নোগ্রাফিক চলচ্চিত্র স্টুডিও, যার সদর দফতর ক্যালিফোর্নিয়ার বারব্যাঙ্কে অবস্থিত। একে পাঁচটি বৃহত্তম পর্ন স্টুডিওর মধ্যে একটি বলা হয় এবং ২০০৬ সালে রয়টার্স মার্কিন পর্ন শিল্পে আধিপত্য বিস্তার করা কয়েকটি স্টুডিওর নাম উল্লেখ করেছিল, তাদের মধ্যে ডিজিটাল প্লেগ্রাউন্ড ছিল।
ইতিহাস
প্রাপ্তবয়স্ক পরিচালক জোওন ১৯৯৩ সালে মূলত প্রাপ্ত বয়স্ক সিডি-রম কম্পিউটার গেম কোম্পানিটি প্রতিষ্ঠা করেছিলেন। কোম্পানিটি পিসিতে (ব্যক্তিগত কম্পিউটারে) পর্নোগ্রাফি উপলব্ধ করার উদ্ভাবক।
২০০৩ সালে, ডিজিটাল প্লেগ্রাউন্ড অভিনেত্রীদেরকে "দর্শকের বসার ঘরে" আনার লক্ষ্য নিয়ে একটি হলোগ্রাম প্রযুক্তি প্রতিষ্ঠানের সাথে কাজ শুরু করেছিল। ২০০৫ সালে ডিজিটাল প্লেগ্রাউন্ড হাই ডেফিনেশন চিত্রগ্রহণ শুরু করে। ২০০৬ সালের জানুয়ারিতে কোম্পানিটি ব্লু-রে ডিস্ক বেছে নেয় এইচডি ডিভিডির পরিবর্তে, কারণ জোওন মনে করেছিল যে, ব্লু-রে ডিস্কের উজ্জ্বল ভবিষ্যত রয়েছে। ব্লু-রে ডিস্ক ফর্ম্যাটে চলচ্চিত্র তৈরির জন্য কোম্পানি খুঁজে পেতে প্রথমে ডিজিটাল প্লেগ্রাউন্ডকে অসুবিধায় পড়তে হয়েছিল, কারণ ডিভিডির প্রতিলিপি করা কোম্পানিগুলি অশ্লীল শিল্প নিয়ে কাজ করতে নারাজ ছিল।
স্টুডিওটি মার্চ ২০১২ সালে মাইন্ডগিক (তৎকালীন ম্যানউইন নামে পরিচিত) কিনে নেয়।
মধ্য আমেরিকা
থাম্ব|মধ্য আমেরিকার সাতটি দেশ এবং তাদের রাজধানী মধ্য আমেরিকা (América Central আমেরিকা সেন্ত্রাল বা Centroamérica সেন্ত্রোআমেরিকা) উত্তর আমেরিকা মহাদেশের দক্ষিণ প্রান্তে এবং দক্ষিণ আমেরিকা মহাদেশের ঠিক উত্তরে অবস্থিত একটি ভৌগোলিক অঞ্চল। আরও সঠিকভাবে অঞ্চলটি মেক্সিকো (উত্তর আমেরিকা) এবং কলম্বিয়ার (দক্ষিণ আমেরিকা) মধ্যবর্তী স্থানে অবস্থিত। অঞ্চলটি দুই আমেরিকা মহাদেশকে যুক্ত করেছে এবং একই সাথে আটলান্টিক মহাসাগর এবং প্রশান্ত মহাসাগরকে বিচ্ছিন্ন করেছে। এই দুটি মহাসাগর মধ্য আমেরিকার উপর দিয়ে প্রবাহিত পানামা খাল দ্বারা সংযুক্ত হয়েছে।
মধ্য আমেরিকাতে ৭টি সার্বভৌম রাষ্ট্র অন্তর্ভুক্ত। এগুলি হল:
মধ্য আমেরিকা মেসোআমেরিকা অতিসক্রিয় জীববৈচিত্র্য অঞ্চলের একটি অংশ, যা উত্তর গুয়াতেমালার মধ্য দিয়ে মধ্য পানামা পর্যন্ত প্রসারিত হয়েছ।
জামায়াতে ইসলামী (দক্ষিণ-পূর্ব এশিয়া)
জামায়াতে ইসলামী (الجماعة الإسلامية‎‎, আল-জামা'আহ আল-ইসলামিয়াহ, যার অর্থ "ইসলামিক মণ্ডলী", সংক্ষেপে জেআই) দক্ষিণ-পূর্ব এশিয়ায় একটি ইসলামি রাষ্ট্রব্যবস্থা প্রতিষ্ঠার জন্য নিবেদিত ইন্দোনেশিয়ায় অবস্থিত দক্ষিণ-পূর্ব এশীয় ইসলামপন্থী জঙ্গি গোষ্ঠী। ২৫ অক্টোবর ২০০২ সালে জেআই দ্বারা সংঘটিত ২০০২ বালি বোমা হামলার পরপরই জেআইকে জাতিসংঘের নিরাপত্তা পরিষদের রেজুলেশন ১২৬৭ এ সংযুক্ত করে সন্ত্রাসী হিসেবে মনোনীত করে।
জেআই ইন্দোনেশিয়া, সিঙ্গাপুর, মালয়েশিয়া এবং ফিলিপাইনে সেল সহ একটি আন্তর্জাতিক সংস্থা। আল-কায়েদা ছাড়াও এই গোষ্ঠীটির মোরো ইসলামিক লিবারেশন ফ্রন্ট এবং আনশারুত তৌহিদের সাথেও জড়িত থাকার অভিযোগ রয়েছে বলে মনে করা হয়, ২৭ জুলাই ২০০৮ সালে  আবু বকর বাসি এই সংগঠন তৈরি করেন। এই গোষ্ঠীটিকে জাতিসংঘ, অস্ট্রেলিয়া, কানাডা, চীন, জাপান, যুক্তরাজ্য এবং মার্কিন যুক্তরাষ্ট্র সন্ত্রাসী গোষ্ঠী হিসাবে মনোনীত করেছে। এটি ইন্দোনেশিয়ায় খুব সক্রিয় ছিল যেখানে এটি জানুয়ারি ২০১৩ পর্যন্ত প্রকাশ্যে একটি ওয়েবসাইট পরিচালনা করত।
২০২১ সালের অক্টোবরে ডিটাচমেন্ট ৮৮ এর শনাক্তকরণ ও সামাজিকীকরণের পরিচালক মুহাম্মদ সোদিক বলেছিল যে ইন্দোনেশিয়ায় জামায়াতে ইসলামীর ৮৭৬ জন সদস্যকে গ্রেপ্তার করা হয়েছে এবং সাজা দেওয়া হয়েছে।
১৬ নভেম্বর ২০২১ সালে ইন্দোনেশীয় পুলিশ একটি অভিযান শুরু করে, এরপর পুলিশ জানায় যে এই দলটি একটি রাজনৈতিক দল যা ইন্দোনেশীয় পিপলস দাওয়াহ পার্টির ছদ্মবেশে কাজ করছিল। এই উদ্ঘাটনটি অনেক লোককে হতবাক করেছিল, কারণ এটি ইন্দোনেশিয়ায় প্রথমবার ছিল যে একটি সন্ত্রাসী সংগঠন একটি রাজনৈতিক দলের ছদ্মবেশে ছিল এবং ইন্দোনেশিয়ার রাজনৈতিক ব্যবস্থায় হস্তক্ষেপ করার চেষ্টা করেছিল।
ট্রিপটেন
ট্রিপটেন বা ২,২,৩-ট্রাইমিথাইলবিউটেন একটি জৈব রাসায়নিক যৌগ। এটি একটি সাত কার্বন বিশিষ্ট সম্পৃক্ত হাইড্রোকার্বন। ট্রিপটেনের রাসায়নিক সংকেত হলো C7H16 অথবা (H3C-)3C-C(-CH3)2H। সুতরাং এটি একটি অ্যালকেন। এর বিশেষত হলো এটি সবচেয়ে সুসংবদ্ধ একটি হাইড্রোকার্বন। হেপ্টেন সমাণুদের মধ্যে এটি সব থেকে বেশি শাখা বন্ধনযুক্ত জৈব যৌগ। হেপ্টেন সমাণুদের মধ্যে এটি একমাত্র জৈব যৌগ শিরদাঁড়াটির গঠন বিউটেনের মতো। অর্থাৎ চারটি কার্বন নিয়ে গঠিত।
ইঞ্জিন নকিং অর্থাৎ ইঞ্জিনের শব্দ একটি অবাঞ্ছিত প্রক্রিয়া যা অভ্যন্তরীণ জ্বলন ইঞ্জিনের উচ্চ সংকোচন অনুপাতের সময় ঘটতে পারে। তাই ট্রিপটেন সাধারণত বিমানের ইঞ্জিনের অবাঞ্ছিত শব্দ প্রতিরোধ করার জন্য বিমানের জ্বালানিতে একটি অ্যান্টি-নক সংযোগী যৌগ হিসাবে ব্যবহৃত হয়।
সৎপুর হল্ট রেলওয়ে স্টেশন
সৎপুর হল্ট রেলওয়ে স্টেশন হচ্ছে বাংলাদেশের সিলেট জেলার বিশ্বনাথ উপজেলার লামাকাজী ইউনিয়নে অবস্থিত একটি রেলওয়ে স্টেশন। আনুমানিক ১৯৫৬ সালে নির্মিত প্রায় ৩৫ কিমি দীর্ঘ সিলেট–ছাতক বাজার রেলপথের অন্যতম স্টেশন এটি। জনবল সংকটের কারনে স্টেশনটি বন্ধ করে দেওয়া হয়।
আর্জেন্টিনা–ব্রাজিল ফুটবল প্রতিদ্বন্দ্বিতা
আর্জেন্টিনা-ব্রাজিল ফুটবল প্রতিদ্বন্দ্বিতা ফুটবল বিশ্বের একটি বড় ধরনের প্রতিদ্বন্দ্বিতা যা দেশ দুইটির জাতীয় ফুটবল দল, এবং তাদের সমর্থকদের মধ্যে সংঘটিত হয়ে থাকে। এই দুইটি দলের মধ্যকার প্রতিদ্বন্দ্বিতাকে অনেক সময় "দক্ষিণ আমেরিকানদের যুদ্ধ" বলা হয়।
উৎপত্তি
আর্জেন্টিনা এবং ব্রাজিলের মধ্যে ফুটবল প্রতিদ্বন্দ্বিতা শুরু হয়, উভয় দেশে খেলাটি জনপ্রিয় হওয়ার আগেই। বর্তমান সময়ে খুব কম মানুষই দেশ দুইটির মধ্যকার অতীত যুদ্ধ এবং রাজনৈতিক বোঝাপড়ার কথা স্মরণ করে। দেশ দুইটির মধ্যে প্রতিদ্বন্দ্বিতা প্রায় সব ধরনের ক্রীড়াতেই লক্ষ্য করা যায়, তবে পুরুষ ফুটবলে এই প্রতিদ্বন্দ্বিতা একটু বেশিই। খেলায় কোন দলই পরাজয় বরণ করতে চায়না, এমনকি কখনো কখনো যদি এদের মধ্যকার খেলাটি কোন চ্যাম্পিয়নশিপের অংশ হয় তবে ঐ চ্যাম্পিয়নশিপের তুলনায় এই দুই দলের খেলাটিই বেশি গুরুত্ব লাভ করে। দুই দলের মধ্যকার এই প্রতিদ্বন্দ্বিতার তীব্রতার উদাহরণস্বরূপ ১৯৪৬ সালের ঘটনার কথা উল্লেখ করা যেতে পারে (নিচে দেখুন), যার পর দল দুইটি দশ বছর যাবত্‍ একে অপরের মুখোমুখি হয়নি।
পরিসংখ্যান
আর্জেন্টিনা ও ব্রাজিল প্রথম মুখোমুখি হয় ১৯১৪ সালে।সিবিএফ ও এএফএ এ হিসেব কিছুটা ভিন্ন হয়।ফিফার হিসেব অনুযায়ী এরপর থেকে এখন পর্যন্ত দল দুইটি টি খেলায় অংশগ্রহণ করেছে,(যুব দলের খেলা ছাড়া)। এই ১০৮টি খেলার মধ্যে ৪০ টিতে জয় পেয়েছে আর্জেন্টিনা, ৪৩ টিতে জয় পেয়েছে ব্রাজিল। মোট গোলের ১৬২টি করেছে আর্জেন্টিনা এবং ১৬৬টি করেছে ব্রাজিল। শুধুমাত্র বিশ্বকাপের খেলা হিসাব করলে তাতে ব্রাজিল ২টি জয় নিয়ে এগিয়ে আছে, একটি খেলা হয়েছে ড্র এবং অন্যটি জিতেছে আর্জেন্টিনা। অন্যদিকে, কোপা আমেরিকায় বেশি জয় পেয়েছে আর্জেন্টিনা। তারা জিতেছে ১৬টি খেলায়, ৮টি খেলা ড্র হয়েছে এবং ১০টি জিতেছে ব্রাজিল। দল দুইটির মধ্যে এখন পর্যন্ত ৫০টি প্রদর্শনী খেলা অনুষ্ঠিত হয়েছে। এর মধ্যে ১৮টি জিতেছে ব্রাজিল, ২০টি জিতেছে আর্জেন্টিনা এবং ড্র হয়েছে ১২টি। ১৯৭০ এর দশকে কিছুটা খারাপ সময় কাটায় আর্জেন্টিনা। সেসময় তারা ১২টি খেলার মধ্যে মাত্র একটিতে জয় লাভ করে, ৭টিতে পরাজিত হয় এবং ৪টি খেলা ড্র হয়।
দুই দলের মধ্যে সবচেয়ে বড় জয় পেয়েছে আর্জেন্টিনা, তারা ৬-১ গোলের ব্যবধানে ব্রাজিলকে পরাজিত করে (বুয়েনোস আইরেস, ১৯৪০)। এছাড়া, তারা ১-৫ গোলের ব্যবধানেও জয় পেয়েছে (রিউ দি জানেইরু, ১৯৩৯)। ব্রাজিলের বড় জয়গুলো হল ৬-২ গোলের ব্যবধানে (রিউ দি জানেইরু, ১৯৪৫) এবং ১-৪ গোলের ব্যবধানে (বুয়েনোস আইরেস, ১৯৬০)।
আর্জেন্টিনা এবং ব্রাজিলের মধ্যে সর্বশেষ মহাদেশীয় খেলা অনুষ্ঠিত হয় ২০২১ সালের ১০ জুলাই, ব্রাজিলর মারাকানা শহরের রিউ ডি জেনিরিও তে। খেলাটি ছিল ২০২১ কোপা আমেরিকার ফাইনাল। খেলায় আর্জেন্টিনা ১-০ গোলের ব্যবধানে জয় লাভ করে। আর্জেন্টিনার পক্ষে একমাত্র গোলটি করেছিলেন এঙ্গেল ডি মারিয়া।
ভারতীয় মহাকাশ গবেষণা সংস্থা
ভারতীয় মহাকাশ গবেষণা সংস্থা (ইসরো) ভারতের রাষ্ট্রীয় মহাকাশ গবেষণা সংস্থা, যার কার্যালয় বেঙ্গালুরু শহরের অবস্থিত। এটি মহাকাশ বিভাগের (ডস) অধীনে কাজ করে, যা সরাসরি ভারতের প্রধানমন্ত্রী দ্বারা তত্ত্বাবধান করা হয়, অন্যদিকে ইসরোর চেয়ারম্যান ডস-এর নির্বাহী হিসাবে কাজ করেন। ইসরো হল স্থান ভিত্তিক প্রয়োগ, মহাকাশ অনুসন্ধান ও সংশ্লিষ্ট প্রযুক্তির উন্নয়ন সম্পর্কিত কাজ সম্পাদনকারী ভারতের প্রাথমিক সংস্থা। এটি সম্পূর্ণ উৎক্ষেপণে সক্ষম, ক্রায়োজেনিক ইঞ্জিন মোতায়েন, বহির্মুখী অভিযানের উৎক্ষেপণ ও কৃত্রিম উপগ্রহের বড় বহর পরিচালনাকারী বিশ্বের ছয়টি সরকারি মহাকাশ সংস্থার মধ্যে একটি হিসাবে পরিগণিত হয়।
মহাকাশ গবেষণার প্রয়োজনীয়তা স্বীকার করে বিজ্ঞানী বিক্রম সারাভাইয়ের অনুরোধে ১৯৬২ সালে জওহরলাল নেহেরু পরমাণু শক্তি বিভাগের (ডিএই) অধীনে ইন্ডিয়ান ন্যাশনাল কমিটি ফর স্পেস রিসার্চ (ইনকোসপার) প্রতিষ্ঠা করেন। ডিএই-এর মধ্যে ইনকোসপার বিকশিত হয়ে ১৯৬৯ সালে ইসরো হয়ে ওঠে। ভারত সরকার ১৯৭২ সালে একটি মহাকাশ কমিশন ও মহাকাশ বিভাগ (ডস) গঠন করে এবং ইসরোকে ডস-এর অধীনস্থ করা হয়। ইসরোর প্রতিষ্ঠা ভারতে মহাকাশ গবেষণা কার্যক্রমকে প্রাতিষ্ঠানিক রূপ প্রদান করে। এটি তখন থেকেই জ্যোতির্বিজ্ঞান ও মহাকাশ প্রযুক্তির ক্ষেত্রের অন্যান্য ভারতীয় বিভিন্ন প্রতিষ্ঠান পরিচালনাকারী ডস দ্বারা পরিচালিত হয়।
ইসরো ভারতের প্রথম কৃত্রিম উপগ্রহ আর্যভট্ট তৈরি করে, যা সোভিয়েত ইউনিয়নের দ্বারা ১৯৭৫ সালের ১৯ই এপ্রিল উৎক্ষেপণ করা হয়। ইসরো ১৯৮০ সালে তার নিজস্ব এসএলভি-৩ রকেটের দ্বারা আরএস-১ কৃত্রিম উপগ্রহকে উৎক্ষেপণ করে, যা ভারতকে কক্ষীয় উৎক্ষেপণে সক্ষম ষষ্ঠ রাষ্ট্রে পরিণত করে। এসএলভি-৩ রকেটের পরে এএসএলভি রকেট নির্মাণ করা হয়, যা পরবর্তীতে বহু মাঝারি-ভার উত্তোলনে সক্ষম উৎক্ষেপণ যান, রকেট ইঞ্জিন, কৃত্রিম উপগ্রহ ব্যবস্থা ও নেটওয়ার্ক উন্নয়নে সংস্থাকে সক্ষম করে, ফলে সংস্থাটি শত শত দেশী-বিদেশী কৃত্রিম উপগ্রহ ও মহাকাশ অনুসন্ধানের জন্য বিভিন্ন গভীর মহাকাশ অভিযান চালাতে সক্ষম হয়।
ইসরো পৃথিবীর প্রথম মহাকাশ সংস্থা হিসাবে চাঁদে জল অস্তিত্ব খুঁজে পায় এবং প্রথম প্রচেষ্টায় মঙ্গলের কক্ষপথে একটি কৃত্রিম উপগ্রহ স্থাপন করে। এটি বিশ্বের বৃহত্তম রিমোট-সেন্সিং কৃত্রিম উপগ্রহের নক্ষত্রপুঞ্জ এবং গগন ও নাবিক নামে দুটি কৃত্রিম উপগ্রহভিত্তিক দিকনির্ণয় ব্যবস্থা পরিচালনা করে। নিকট ভবিষ্যতের লক্ষ্যসমূহের মধ্যে রয়েছে কৃত্রিম উপগ্রহের বহর সম্প্রসারণ, চাঁদে রোভার অবতরণ, মানুষকে মহাকাশে পাঠানো, একটি আধা-ক্রায়োজেনিক ইঞ্জিনের উন্নয়ন, চাঁদ, মঙ্গল, শুক্র ও সূর্যে আরো মানববিহীন অভিযান প্রেরণ এবং সৌরজগতের বাইরে মহাজাগতিক ঘটনা ও বাইরের স্থান পর্যবেক্ষণের জন্য কক্ষপথে আরও বেশি মহাকাশ দূরবীন স্থাপন।
ইসরোর কর্মসূচিসমূহ ভারতের আর্থ-সামাজিক উন্নয়নে উল্লেখযোগ্য ভূমিকা পালন করে এবং দুর্যোগ ব্যবস্থাপনা, টেলিমেডিসিন ও নেভিগেশন এবং পুনর্নির্মাণ অভিযান সহ বিভিন্ন দিক থেকে বেসামরিক ও সামরিক উভয় ক্ষেত্রেই সহায়তা করে। ইসরোর স্পিন অফ প্রযুক্তিসমূহ ভারতের প্রকৌশল ও চিকিৎসা শিল্পের জন্য অনেক গুরুত্বপূর্ণ উদ্ভাবন প্রতিষ্ঠা করেছে।
গঠনমূলক বছর
ভারতে আধুনিক মহাকাশ গবেষণা সংক্রান্ত তথ্য ১৯২০-এর দশকে পাওয়া যায়, যখন বিজ্ঞানী শিশির কুমার মিত্র কলকাতায় স্থলভিত্তিক রেডিও পদ্ধতি প্রয়োগ করে আয়নমণ্ডলের ধ্বনির দিকে পরিচালিত করে একের পর এক পরীক্ষা পরিচালনা করেন। পরবর্তীতে মেঘনাদ সাহা ও সি.ভি. রমন সহ অন্যান্য ভারতীয় বিজ্ঞানীরা মহাকাশ বিজ্ঞানে প্রযোজ্য বৈজ্ঞানিক নীতিতে অবদান রাখেন। যাইহোক, এটি ১৯৪৫ সালের পরে সময়, যে সময়ে ভারতে সমন্বিত মহাকাশ গবেষণায় গুরুত্বপূর্ণ উন্নতি পরিলক্ষিত হয়। ভারতে সংগঠিত মহাকাশ গবেষণায় আহমেদাবাদের ফিজিক্যাল রিসার্চ ল্যাবরেটরির প্রতিষ্ঠাতা বিক্রম সারাভাই এবং ১৯৪৫ সালে টাটা ইনস্টিটিউট অব ফান্ডামেন্টাল রিসার্চের প্রতিষ্ঠাতা হোমি ভাবা নেতৃত্ব প্রদান করেন। মহাকাশ বিজ্ঞানের প্রাথমিক পরীক্ষায় মহাজাগতিক বিকিরণ অধ্যয়ন, উচ্চ উচ্চতা ও বায়ুবাহিত পরীক্ষা, পৃথিবীর অন্যতম গভীর খনি কোলারের খনিতে গভীর ভূগর্ভস্থ পরীক্ষা এবং উচ্চ বায়ুমণ্ডলের অধ্যয়ন অন্তর্ভুক্ত ছিল। গবেষণা গবেষণাগার, বিশ্ববিদ্যালয় ও স্বাধীন স্থানে গবেষণা করা হয়েছিল।
পারমাণবিক শক্তি বিভাগ ১৯৫০ সালে প্রতিষ্ঠিত করা হয় এবং সংস্থার সচিব হিসাবে হোমি জাহাঙ্গীর ভাভাকে নিযুক্ত করা হয়। বিভাগটি সারা ভারত জুড়ে মহাকাশ গবেষণার জন্য অর্থ প্রদান করে। এই সময়ের মধ্যে, আবহাওয়া ও পৃথিবীর চৌম্বক ক্ষেত্রের উপর পরীক্ষা চলতে থাকে, এটি এমন একটি বিষয়, যা কোলাবাতে ১৮২৩ সালে মানমন্দির প্রতিষ্ঠার পর থেকে ভারতে অধ্যয়ন করা হয়েছিল। উত্তরপ্রদেশ রাজ্যে ১৯৫৪ সালে হিমালয়ের পাদদেশে মানমন্দির প্রতিষ্ঠিত হয়। রংপুর অবজারভেটরি ১৯৫৭ সালে হায়দ্রাবাদের ওসমানিয়া বিশ্ববিদ্যালয়ে স্থাপিত হয়। ভারত সরকার মহাকাশ গবেষণাকে আরও উৎসাহিত করে। সোভিয়েত ইউনিয়ন ১৯৫৭ সালে স্পুটনিক ১ উৎক্ষেপণ করে এবং বাকি বিশ্বের জন্য মহাকাশ উৎক্ষেপণের সম্ভাবনা খুলে দেয়।
ইন্ডিয়ান ন্যাশনাল কমিটি ফর স্পেস রিসার্চ (ইনকোসপার) ১৯৬২ সালে প্রধানমন্ত্রী নেহেরু বিক্রম সারাভাইয়ের অনুরোধে প্রতিষ্ঠা করেন। প্রাথমিকভাবে মহাকাশ কর্মসূচির জন্য কোনো নিবেদিত মন্ত্রণালয় ছিল না এবং মহাকাশ প্রযুক্তি সম্পর্কিত ইনকোস্পারের সমস্ত কার্যক্রম ডিএই-এর মধ্যেই পরিচালিত হতে থাকে। এইচ.জি.এস. মূর্তিকে থুম্বা নিরক্ষীয় রকেট উৎক্ষেপণ কেন্দ্রের প্রথম পরিচালক হিসেবে নিয়োগ করা হয়। ভারতে বায়ুমণ্ডলীয় গবেষণার সূচনা উপলক্ষে থুম্বা নিরক্ষীয় রকেট উৎক্ষেপণ কেন্দ্র থেকে সাউন্ডিং রকেট উৎক্ষেপণ করা হয়। রোহিণী নামে দেশীয় সিরিজের সাউন্ডিং রকেটসমূহ পরবর্তীকালে বিকশিত হয় এবং ১৯৬৭ সাল থেকে উৎক্ষেপণ শুরু করা হয়।
১৯৭০-এর ও ১৯৮০-এর দশক
ইন্দিরা গান্ধীর প্রশাসনের অধীনে, ইসরো দ্বারা ইনকোস্পারকে সরিয়ে দেওয়া হয়। পরবর্তীতে ১৯৭২ সালে, ভারতে মহাকাশ প্রযুক্তি উন্নয়নের বিশেষভাবে পর্যালোচনা করার জন্য মহাকাশ কমিশন ও মহাকাশ বিভাগ (ডস) প্রতিষ্ঠিত হয় এবং ইসরোকে ডস-এর অধীনে আনা হয়, ভারতে মহাকাশ গবেষণাকে প্রাতিষ্ঠানিক রূপ প্রদান করা হয় ও ভারতীয় মহাকাশ কর্মসূচিকে তার বিদ্যমান রূপে রূপান্তরিত করা হয়।
ভারত মহাকাশ সহযোগিতার জন্য সোভিয়েত ইন্টারকসমস কার্যক্রমে যোগ দেয় এবং সোভিয়েত রকেটের মাধ্যমে প্রথম কৃত্রিম উপগ্রহ আর্যভট্টকে কক্ষপথে স্থাপন করে।
সংস্থার লোগো
২০০২ পর্যন্ত ইসরোর অন্যান্য মহাকাশ সংস্থার মতো কোন দাপ্তরিক লোগো ছিল না। গৃহীত লোগোটি একটি কমলা রঙের এয়ারো শুটিং দিয়ে গঠিত, যা উপরের দিকে দুটি নীল রঙের কৃত্রিম উপগ্রহের প্যানেলের সাথে সংযুক্ত রয়েছে, যাতে ইসরোর নাম দুটি ভাষায় লেখা আছে। একটি বাম দিকে দেবনাগরীতে কমলা রঙে এবং অন্যটি প্রাকৃত হরফে নীল রঙে ইংরেজিতে।
সংগঠনের কাঠামো এবং সুবিধা
422x422px|thumb|[[ভারত সরকার|ভারত সরকারের মহাকাশ বিভাগের সাংগঠনিক কাঠামো]]
ইসরো ভারত সরকারের মহাকাশ বিভাগ (ডস) দ্বারা পরিচালিত হয়। ডস নিজেই মহাকাশ কমিশনের অধীনস্থ এবং নিম্নলিখিত সংস্থা ও প্রতিষ্ঠানসমূহ পরিচালনা করে:
চন্দ্র অন্বেষণ
চন্দ্রযান হল ভারতের চন্দ্র অন্বেষণকারী মহাকাশযানসমূহের একটি সিরিজ। প্রাথমিক মিশনে অরবিটার ও নিয়ন্ত্রিত প্রভাব প্রোব অন্তর্ভুক্ত ছিল। পরবর্তী মিশনে ল্যান্ডার, রোভার ও নমুনা সংগ্রহ অভিযান অন্তর্ভুক্ত হয়।
thumb|[[চন্দ্রযান-১ মহাকাশযানের রেন্ডারিং]]
চন্দ্রযান-১ হল ভারতের প্রথম চন্দ্র অভিযান। রোবটিক চন্দ্র অন্বেষণ অভিযানে একটি চন্দ্র অরবিটার ও "মুন ইমপ্যাক্ট প্রোব" নামে একটি প্রভাবক অন্তর্ভুক্ত ছিল। ইসরো শ্রীহরিকোটার সতীশ ধবন মহাকাশ কেন্দ্র থেকে ২০০৮ সালের ২২শে অক্টোবর পিএসএলভি রকেটের পরিবর্তিত সংস্করণ ব্যবহার করে মহাকাশযানটি উৎক্ষেপণ করে। চন্দ্র যানকে ২০০৮ সালের ৮ই নভেম্বর চাঁদের কক্ষপথে প্রবেশ করানো হয়। এটি দৃশ্যমান, ইনফ্রারেডের নিকটবর্তী এবং নমনীয় ও শক্তিশালী এক্স-রে ফ্রিকোয়েন্সিসমূহের জন্য উচ্চ-রেজোলিউশনের রিমোট সেন্সিং সরঞ্জাম বহন করে। এটি ৩১২ দিনের কার্যকালীন সময়কালে (২ বছর পরিকল্পিত), রাসায়নিক বৈশিষ্ট্য ও ত্রি-মাত্রিক টোপোগ্রাফির একটি সম্পূর্ণ মানচিত্র তৈরি করার জন্য চন্দ্র পৃষ্ঠের জরিপ করে। অভিযানে মেরু অঞ্চল বিশেষ আগ্রহের ছিল, কারণ উক্ত স্থানে বরফ জমা থাকার সম্ভাবনা ছিল। মহাকাশযানটি ১১ টি যন্ত্র বহন করে, যার মধ্যে ৫ টি ভারতীয় ও ৬ টি বিদেশী প্রতিষ্ঠান ও মহাকাশ সংস্থা (নাসা, এসএ, বুলগেরিয়ান একাডেমি অব সায়েন্সেস, ব্রাউন বিশ্ববিদ্যালয় এবং অন্যান্য ইউরোপীয় ও উত্তর আমেরিকান প্রতিষ্ঠান/কোম্পানি সহ) কর্তৃক নির্মিত, যা বিনামূল্যে বহন করা হয়। চন্দ্রযান-১ চাঁদে জলের অস্তিত্বের আবিষ্কারকারী প্রথম চন্দ্র অভিযানে পরিণত হয়। চন্দ্রযান-১ দলটি আমেরিকান ইনস্টিটিউট অব অ্যারোনটিক্স অ্যান্ড অ্যাস্ট্রোনটিক্স স্পেস ২০০৯ পুরস্কার, ২০০৮ সালে ইন্টারন্যাশনাল লুনার এক্সপ্লোরেশন ওয়ার্কিং গ্রুপের ইন্টারন্যাশনাল কো-অপারেশন অ্যাওয়ার্ড এবং বিজ্ঞানে ও প্রকৌশল বিভাগে ন্যাশনাল স্পেস সোসাইটির ২০০৯ স্পেস পাইওনিয়ার অ্যাওয়ার্ড লাভ করে।
thumb|বিক্রম ল্যান্ডারকে [[চন্দ্রযান-২ অরবিটারের উপরে বসানো হয়েছে|alt=]]
চন্দ্রযান-২ হল ইসরো কর্তৃক দ্বিতীয় চন্দ্র অভিযান, যার মধ্যে একটি অরবিটার, একটি ল্যান্ডার ও একটি রোভার অন্তর্ভুক্ত ছিল। চন্দ্রযান-২ ২০১৯ সালের ২২শে জুলাই একটি ভূস্থিত কৃত্রিম উপগ্রহ উৎক্ষেপন যান মার্ক ৩ (জিএসএলভি-মার্ক ৩) রকেটের মাধ্যমে উৎক্ষেপণ করা হয়, যার মধ্যে ভারতে নির্মিত একটি চন্দ্র অরবিটার, বিক্রম ল্যান্ডার ও চন্দ্র রোভার প্রজ্ঞান ছিল। এটি চাঁদের খুব কম অনুসন্ধান হওয়া দক্ষিণ মেরু অঞ্চলটি অন্বেষণকারী প্রথম অভিযান। চন্দ্রযান-২ অভিযানের মূল উদ্দেশ্য হল চন্দ্রপৃষ্ঠে ইসরোর নরম অবতরণ এবং ভূপৃষ্ঠে রোবটিক রোভার চালানোর ক্ষমতা প্রদর্শন করা। অভিযানটির কিছু বৈজ্ঞানিক লক্ষ্য হল চাঁদের ভূগোল, খনিজবিদ্যা, মৌলিক প্রাচুর্য, চন্দ্র এক্সোস্ফিয়ার এবং হাইড্রক্সিল ও জল বরফের উপস্থিতি বিষয়ে গবেষণা করা।
প্রজ্ঞান রোভার বহনকারী বিক্রম ল্যান্ডারটি ২০১৯ সালের ৭ই সেপ্টেম্বর প্রায় সকাল ১:৫০ টায় (আইএসটি) চাঁদের দক্ষিণ মেরু অঞ্চলে ৭০° দক্ষিণ অক্ষাংশের কাছাকাছি অবতরণের কথা ছিল। যাইহোক, ল্যান্ডার ২.১ কিলোমিটার (১.৩ মাইল) উচ্চতা থেকে পরিকল্পিত গতিপথ থেকে বিচ্যুত হয় এবং ভূমিস্পর্শের প্রত্যাশিত সময়সূচীর কয়েক সেকেন্ড পূর্বে দূরমাপন হারিয়ে যায়। একটি পর্যালোচনা বোর্ড সিদ্ধান্তে পৌঁছায়, যে একটি সফটওয়্যার ত্রুটির কারণে ক্র্যাশ-ল্যান্ডিং সংগঠিত হয়। চন্দ্র অরবিটারকে দক্ষতার সাথে একটি সর্বোত্তম চন্দ্র কক্ষপথে স্থাপন করা হয়, যা তার প্রত্যাশিত পরিষেবার সময় এক বছর থেকে সাত বছর পর্যন্ত বৃদ্ধি পায়। অরবিটার ছাড়াই চাঁদে নরম অবতরণের জন্য আরেকটি চেষ্টা ২০২২ সালের শুরুর দিকে করা হবে।
মঙ্গল অন্বেষণ
thumb|মঙ্গলগ্রহের পটভূমিতে [[মঙ্গলযান|মঙ্গল অরবিটার মিশনের মহাকাশযানের শৈল্পিক রেন্ডারিং]]
অনানুষ্ঠানিকভাবে মঙ্গলযান নামে পরিচিত মার্স অরবিটার মিশন (এমওএম) ভারতীয় মহাকাশ গবেষণা সংস্থা (ইসরো) কর্তৃক ২০১৩ ৫ই নভেম্বর পৃথিবীর কক্ষপথে উৎক্ষেপণ করা হয় এবং ২০১৪ সালের ২৪শে সেপ্টেম্বর মঙ্গল গ্রহের কক্ষপথে প্রবেশ করে। ভারত প্রথম প্রচেষ্টায় মঙ্গলের কক্ষপথে প্রবেশকারী প্রথম দেশ হয়ে ওঠে। এটি রেকর্ড পরিমাণ স্বল্প খরচ ৭৪ মিলিয়ন মার্কিন ডলারে সম্পন্ন হয়।
মমকে ২০১৪ সালের ২৪শে সেপ্টেম্বর সকাল ৮ টা ২৩ মিনিটে মঙ্গলের কক্ষপথে স্থাপন করা হয়। মহাকাশযানের উৎক্ষেপণ ভর ১,৩৩৭ কেজি (২,৯৪৮ পাউন্ড) ছিল, যার মধ্যে লোড হিসাবে সম্মিলিত ভাবে ১৫ কেজি (৩৩ পাউন্ড) ওজনের পাঁচটি বৈজ্ঞানিক যন্ত্রপাতি ছিল।
ন্যাশনাল স্পেস সোসাইটি মার্স অরবিটার মিশন দলকে বিজ্ঞান ও প্রকৌশল বিভাগে ২০১৫ স্পেস পাইওনিয়ার অ্যাওয়ার্ড প্রদান করে।
পরিসংখ্যান
সর্বশেষ হালনাগাদ: ৪ মার্চ ২০২১